3.1 บมจ. ซีวีดี เอ็นเตอร์เทนเมนท์ (CVDE)

  3.1.1 ลักษณะของผลิตภัณฑ์หรือบริการ

ในปัจจุบัน บริษัท เป็นลักษณะเป็น Holding Company
เนื่องจากบริษัทได้หยุดดำเนินงานส่วนงานโรงงานชลบุรี ซึ่งผลิตตลับวีดีโอเป็นสินค้าหลัก
ซึ่งเป็นไปตามมติที่ประชุมวิสามัญผู้ถือหุ้น ครั้งที่ 1/2545 เมื่อวันที่ 12 กันยายน 2545
เนื่องจากปัจจุบันความต้องการตลับวีดีโอในท้องตลาดลดลงอย่างมาก
เพราะผู้บริโภคหันไปนิยมสินค้าประเภทวีซีดี และดีวีดีแทน

และไม่มีลูกค้าบุคคลภายนอกรายใดซื้อสินค้าจาก CVDE ในระยะเวลา 3 ปีที่ผ่านมาเกินกว่าร้อยละ
30 เมื่อเทียบจากรายได้รวม

  3.1.2 การตลาดและภาวะการแข่งขัน

ไม่มี (เนื่องจากเหตุผลที่กล่าวไว้แล้วในข้อ 3.1.1)

  3.1.3 การจัดหาผลิตภัณฑ์หรือบริการ

บริษัทมีโรงงานหนึ่งแห่ง ตั้งอยู่เลขที่ 178 หมู่ 1 ถนนบางนา-ตราด ตำบลคลองตำหรุ อำเภอเมือง
จังหวัดชลบุรี (หยุดดำเนินงานในเดือนกันยายน ปี 2545 ตามมติที่ประชุมวิสามัญผู้ถือหุ้น ครั้งที่
1/2545 เมื่อวันที่ 12 กันยายน 2545)

  (1) กำลังการผลิตและปริมาณการผลิต

+---------------------------------------------+---------+------+------+
| รายการ/ปี พ.ศ.                               | 2       | 2546 | 2547 |
|                                             | 545(ม.ค |      |      |
|                                             | .-ก.ย.) |      |      |
+---------------------------------------------+---------+------+------+
| กำลังการผลิตเต็มที่ (หน่วย : ล้านชิ้น)               |         |      |      |
+---------------------------------------------+---------+------+------+
| -วีดีโอเทปเปล่า (V-O)                          | 7.00    | N/A  | N/A  |
+---------------------------------------------+---------+------+------+
| -วีดีโอเทป (V-Cassette)                       | 6.00    | N/A  | N/A  |
+---------------------------------------------+---------+------+------+
| -กล่องพ                                      | 46.00   | N/A  | N/A  |
| ลาสติกบรรจุภัณฑ์ที่เกี่ยวข้องต่างๆ(ม้วนเทปวีดีโอ(Library |         |      |      |
| case )แผ่นซีดีและวีซีดี (CDcase) แผ่นดิสก์(MFD       |         |      |      |
| case)และแผ่นดีวีดี(DVDcase))                    |         |      |      |
+---------------------------------------------+---------+------+------+
| ปริมาณการผลิตจริง (หน่วย : ล้านชิ้น)               |         |      |      |
+---------------------------------------------+---------+------+------+
| -วีดีโอเทปเปล่า (V-O)                          | 0.75    | N/A  | N/A  |
+---------------------------------------------+---------+------+------+
| -วีดีโอเทป (V-Cassette)                       | 1.74    | N/A  | N/A  |
+---------------------------------------------+---------+------+------+
| -กล่องพลาสติกบรรจุภัณฑ์ที่เกี่ยวข้องต่างๆ              | 20.81   | N/A  | N/A  |
| (ม้วนเทปวีดีโอ(Library                         |         |      |      |
| case)แผ่นซีดีและวีซีดี(CDcase) แผ่นดิสก์(MFD case)   |         |      |      |
| และแผ่นดีวีดี(DVD case))                        |         |      |      |
+---------------------------------------------+---------+------+------+
| การใช้กำลังการผลิต(%)                          |         |      |      |
+---------------------------------------------+---------+------+------+
| -วีดีโอเทปเปล่า (V-O)                          | 10.74   | N/A  | N/A  |
+---------------------------------------------+---------+------+------+
| -วีดีโอเทป (V-Cassette)                       | 28.99   | N/A  | N/A  |
+---------------------------------------------+---------+------+------+
| -กล่องพลาสติกบรรจุภัณฑ์ที่เกี่ยวข้องต่างๆ              | 45.25   | N/A  | N/A  |
| (ม้วนเทปวีดีโอ(Library case)                   |         |      |      |
|                                             |         |      |      |
| แผ่นซีดีและวีซีดี(CDcase) แผ่นดิสก์(MFD case)        |         |      |      |
| และแผ่นดีวีดี(DVD case)                         |         |      |      |
+---------------------------------------------+---------+------+------+
| อัตราการเพิ่มลดของปริมาณการผลิตจริง (%)           |         |      |      |
+---------------------------------------------+---------+------+------+
| -วีดีโอเทปเปล่า (V-O)                          | (16.67) | N/A  | N/A  |
+---------------------------------------------+---------+------+------+
| -วีดีโอเทป (V-Cassette)                       | (55.04) | N/A  | N/A  |
+---------------------------------------------+---------+------+------+
| -กล่องพลาสติกบรรจุภัณฑ์ที่เกี่ยวข้องต่างๆ              | (0.48)  | N/A  | N/A  |
| (ม้วนเทปวีดีโอ(Library case)                   |         |      |      |
|                                             |         |      |      |
| แผ่นซีดีและวีซีดี(CDcase) แผ่นดิสก์(MFD case)        |         |      |      |
| และแผ่นดีวีดี(DVDcase))                         |         |      |      |
+---------------------------------------------+---------+------+------+

หมายเหตุ : ข้อมูลเพิ่มเติมปี 2545 - 2547

1. จำนวนกะที่ผลิตได้ 2 กะ จำนวนกะที่ผลิตจริง 1 กะ ในปี 2545

  (2) วัตถุดิบและผู้จัดจำหน่าย

ไม่มี (เนื่องจากเหตุผลที่กล่าวไว้แล้วในข้อ 3.1.1)

3.1.4 งานที่ยังไม่ได้ส่งมอบ

ไม่มี (เนื่องจากเหตุผลที่กล่าวไว้แล้วในข้อ 3.1.1)

3.2 บริษัท ซีวีดี อินเตอร์เนชั่นแนล จำกัด (CVDI)

  3.2.1 ลักษณะของผลิตภัณฑ์หรือบริการ

-   ลักษณะผลิตภัณฑ์ของ CVDI จะเป็นลิขสิทธิ์ภาพยนตร์ที่จัดหามาจากต่างประเทศ
    โดยการติดต่อขอซื้อลิขสิทธิ์ตามระยะเวลาซึ่งส่วนใหญ่จะมีระยะเวลาประมาณ 1 – 3 ปี
    และสามารถเจรจาต่อสัญญาได้เมื่อครบกำหนด

-   เมื่อเป็นผู้ทรงสิทธิตามกฏหมายแล้ว CVDI สามารถจัดทำผลิตภัณฑ์ในรูปของสื่อต่างๆ
    ตามเงื่อนไขที่กำหนดในสัญญาได้ เช่น วีดีโอซีดี จะว่าจ้างโรงงานภายในประเทศผลิต
    ส่วนดีวีดี ส่วนใหญ่จะนำเข้าจากต่างประเทศ และในช่วงปลายปี 2547
    บริษัทได้ว่าจ้างโรงงานภายในประเทศผลิตแผ่นดีวีดีสำหรับบางสตูดิโอที่ได้รับอนุญาต
    แล้วนำผลิตภัณฑ์เหล่านี้ไปจำหน่ายต่อให้กับลูกค้าภายในประเทศ ทั้งในกรุงเทพฯ
    และต่างจังหวัด ซึ่งลูกค้าส่วนใหญ่จะเป็นตัวแทนจำหน่าย ศูนย์วีดีโอประเภท Chain Stores
    ตัวแทนจำหน่ายค้าส่ง Super Discount Store และศูนย์วีดีโอทั่วไป

-   ลักษณะรายได้ ของ CVDI จะมาจากรายได้จากการขายผลิตภัณฑ์ประเภทภาพยนตร์ วีดีโอซีดี
    และ ดีวีดี พร้อมค่าลิขสิทธิ์ให้แก่ตัวแทนจำหน่าย Chain Stores
    หรือลูกค้าที่มีความประสงค์จะเปิดร้านจำหน่ายหรือให้เช่าภาพยนตร์วีดีโอ วีดีโอซีดี หรือ ดีวีดี
    การขายส่งผลิตภัณฑ์ดังกล่าวให้แก่ Super Discount Store
    นอกจากนี้ยังมีรายได้จากการดำเนินธุรกิจจากแฟรนไชส์ ภายใต้ชื่อร้านโชวไทม์ (Showtime)
    อีกด้วย

  3.2.2 การตลาด และภาวะการแข่งขัน

แม้ว่าบริษัท จะได้รับสิทธิการจัดการลิขสิทธิ์ภาพยนตร์ โดยการเป็นผู้ถือลิขสิทธิ์การให้เช่า
และจัดจำหน่ายส่ง และปลีก ภาพยนตร์ฮอลลีวู้ดส่วนใหญ่ของเครือเมเจอร์ ภาพยนตร์จีนของ เอช
เค ทีวีบี ฮ่องกงแต่เพียงผู้เดียวในประเทศไทย และภาพยนตร์ต่างประเทศจากค่ายอิสระก็ตาม
แต่บริษัท ตระหนักดีว่ายังมีคู่แข่งรายอื่นๆ อีก
ที่ได้รับสิทธิภาพยนตร์ฮอลลีวู้ดบางค่ายของเครือเมเจอร์ไปดำเนินการ
รวมทั้งคู่แข่งที่เป็นกลุ่มสินค้าละเมิดลิขสิทธิ์อีกด้วย ดังนั้นบริษัท
จึงมีการกำหนดนโยบายและกลยุทธ์ทางการตลาด ดังนี้

-   กลยุทธ์การแข่งขัน

เป้าหมายในการดำเนินธุรกิจของบริษัท คือ ดำเนินธุรกิจการบันเทิง
ด้านการจัดการลิขสิทธิ์ภาพยนตร์ เพื่อให้ได้สินค้าที่มีคุณภาพตามมาตรฐานสากล ด้วยราคาที่เป็นธรรม
และมีการบริการที่ประทับใจ
ดังนั้นบริษัทจึงได้กำหนดกลยุทธ์ที่สำคัญในการแข่งขันกับคู่แข่งตามเป้าหมายของบริษัท ดังนี้

1.  การจัดหาสินค้าที่มีคุณภาพตามมาตรฐานสากล

โดยการสรรหาภาพยนตร์คุณภาพทุกประเภทจากทั้งในประเทศและต่างประเทศที่สอดคล้องกับความต้องการของตลาด
และนำมาจัดทำผลิตภัณฑ์ในรูปของสื่อต่างๆ ที่ให้เสียงและภาพที่คมชัด ดังนั้น
จึงสร้างความมั่นใจให้กับลูกค้าต่างๆ ที่ซื้อสินค้าของบริษัทไป ว่าจะได้รับสินค้าที่ได้มาตรฐาน
และมีคุณภาพตรงตามความต้องการ

2.  การกำหนดราคาที่สามารถแข่งขันได้

ถึงแม้บริษัท จะเป็นผู้ถือลิขสิทธิ์การให้เช่า และจัดจำหน่ายส่ง และปลีก
ภาพยนตร์ฮอลลีวู้ดส่วนใหญ่ของเครือเมเจอร์ ภาพยนตร์จีนของ เอช เค ทีวีบี
ฮ่องกงแต่เพียงผู้เดียวในประเทศไทย และภาพยนตร์ต่างประเทศจากค่ายอิสระก็ตาม
แต่บริษัทยังคงมีนโยบายที่จะกำหนดราคาสินค้าที่เป็นธรรมกับผู้บริโภค
และเป็นราคาที่สามารถแข่งขันกับคู่แข่งรายอื่นๆ ได้
โดยการขออนุมัติจากบริษัทภาพยนตร์เมเจอร์ให้ช่วยลดราคาภาพยนตร์ให้มีราคาถูกลง
ซึ่งที่ผ่านมากลยุทธ์การกำหนดราคาดังกล่าวประสบผลสำเร็จเป็นอย่างดี

3.  การบริการที่รวดเร็ว และตรงต่อเวลา

บริษัทได้ให้ความสำคัญกับกำหนดเวลาส่งสินค้าตามตารางการออกภาพยนตร์ของทุกเดือน ดังนั้นบริษัท
จึงมีการส่งสินค้าให้กับลูกค้ากลุ่มต่างๆ อย่างรวดเร็ว และตรงเวลา เพื่อให้ผู้บริโภค
ได้รับชมภาพยนตร์คุณภาพจากบริษัทพร้อมกันทั่วประเทศ นอกจากนี้ บริษัท
ยังได้รับการรับรองคุณภาพด้านระบบการบริหารคุณภาพ ของบริษัทด้วย ISO 9001:2000
โดยตลอดระยะเวลาที่ผ่านมาลูกค้าให้ความไว้วางใจในระบบการจัดการคุณภาพและการบริการของบริษัทเป็นอย่างดี

-   ลักษณะลูกค้าและกลุ่มลูกค้าเป้าหมาย

    ลูกค้าของ CVDI ประกอบด้วย

1.ลูกค้าประเภทผู้ค้าส่ง ซึ่งจัดอยู่ในประเภทธุรกิจขายขาด (Sell through)
ส่วนใหญ่จะเป็นตัวแทนจำหน่ายค้าส่ง ห้างสรรพสินค้า และ Super Discount Store ต่างๆ
ซึ่งมีความสัมพันธ์และทำธุรกิจกับ CVDI มาเป็นระยะเวลานาน เนื่องจากมีฐานะทางการเงินมั่นคง
และเป็นที่เชื่อถือได้

2.ลูกค้าประเภทตัวแทนจำหน่าย ซึ่งจัดอยู่ในประเภทธุรกิจศูนย์เช่า และขายขาด (Rental &
Sell through) มีจำนวน 13 ราย
โดยแบ่งเขตรับผิดชอบในแต่ละภาคของประเทศไทยอย่างชัดเจน ลูกค้าประเภทนี้จะมีความสัมพันธ์กับ
CVDI มาเป็นระยะเวลานาน เนื่องจากส่วนใหญ่จะเป็นลูกค้าเก่าที่ทำธุรกิจต่อเนื่องมาตั้งแต่เริ่มต้น
และมีความสัมพันธ์อันดีกับลูกค้ารายย่อยในเขตพื้นที่ที่รับผิดชอบ

ส่วนการคัดเลือกผู้แทนจำหน่าย จะพิจารณาจาก ฐานะการเงิน ความมั่นคงของกิจการ
ตลอดจนความสัมพันธ์กับลูกค้าในเขตที่ผู้แทนจำหน่ายรายนั้นรับผิดชอบอยู่

3. ลูกค้าประเภทศูนย์เช่าวีดีโอ ร้านจำหน่ายวีดีโอ และศูนย์วีดีโอประเภท Chain Store ต่างๆ
ซึ่งจัดอยู่ในประเภทธุรกิจศูนย์เช่า และขายขาด (Rental & Sell through) ศูนย์วีดีโอประเภท
Chain Store ข้างต้นมีจำนวนหลายราย เช่น TSUTAYA ,VIDEO EZY ,แมงป่อง ,BLOCK
BLUSTER เป็นต้น ซึ่งมีอยู่ทั่วประเทศทั้งในกรุงเทพฯและต่างจังหวัดจำนวนประมาณ 344 แห่ง
(ข้อมูลเดือนธันวาคม 2547) และลูกค้าที่ประสงค์จะเปิดศูนย์เช่าวีดีโอ หรือร้านจำหน่ายภาพยนตร์ที่
CVDI เป็นเจ้าของลิขสิทธิ์ โดย CVDI จะมีนโยบายการคัดเลือกลูกค้าที่มีฐานะการเงินมั่นคง
และไม่มีประวัติการกระทำที่ผิดกฎหมายโดยเฉพาะการละเมิดลิขสิทธิ์ รวมทั้งลูกค้ารายใหม่ๆ
ที่ทำธุรกิจร่วมกับ CVDI ต่างก็มีความสัมพันธ์ที่ดี

และไม่มีลูกค้าบุคคลภายนอกรายใดซื้อสินค้าจาก CVDI ในระยะเวลา 3 ปีที่ผ่านมาเกินกว่าร้อยละ
30 เมื่อเทียบจากรายได้รวม

-   การจำหน่ายและช่องทางการจำหน่าย

  ช่องทางการจัดจำหน่ายของ CVDI สามารถแบ่งได้ดังนี้

1.จำหน่ายผ่านตัวแทนจำหน่ายค้าส่ง ห้างสรรพสินค้า และ Super Discount Store ต่าง ๆ
ลูกค้ากลุ่มนี้มีประวัติการทำธุรกิจมายาวนาน และมีฐานะการเงินที่มั่นคง การจัดจำหน่ายโดยวิธีนี้
ไม่ได้ทำสัญญาซื้อขายเป็นทางการ เนื่องจากลูกค้าแต่ละรายติดต่อซื้อขายกับ CVDI
มาเป็นระยะเวลานาน

2.จำหน่ายผ่านผู้แทนจำหน่าย ซึ่ง CVDI
มีนโยบายที่จะให้มีจำนวนผู้แทนจำหน่ายไม่มากและในปัจจุบันมีอยู่จำนวน 13 ราย
ซึ่งครอบคลุมทุกจังหวัดทั่วประเทศไทย

3.จำหน่ายให้ลูกค้าที่เป็นศูนย์เช่าวีดีโอ ศูนย์วีดีโอประเภท Chain Stores
ร้านจำหน่ายวีดีโอโดยตรง เพื่อนำไปปล่อยเช่าหรือจำหน่ายต่อ การจัดจำหน่ายโดยวิธีนี้ CVDI
จะติดต่อกับลูกค้าโดยตรง และทำการจำหน่ายตามปกติทั่วไป

ทั้งนี้ การจำหน่ายผ่านช่องทางแรก จะเป็นลักษณะการขายเงินเชื่อ ที่มีการให้เครดิตเทอมแก่ลูกค้า
ประมาณ 30-60 วัน ส่วนช่องทางที่ 2 และ 3 นั้น CVDI จะเรียกเก็บค่าสินค้าทันที
โดยให้ลูกค้าชำระด้วยเช็คลงวันที่ล่วงหน้า เมื่อครบกำหนด CVDI ก็จะนำเช็คไปขึ้นเงิน

-   สภาพการแข่งขัน

ในปัจจุบันประเภทของภาพยนตร์ที่ผู้บริโภคในประเทศนิยม ได้แก่
ภาพยนตร์ฝรั่งทั้งจากเครือเมเจอร์ในฮอลลีวู้ด และจากค่ายอิสระ
ภาพยนตร์จีน(ม้วนเดียวจบ)จากฮ่องกง ภาพยนตร์จีนชุดยาวจากฮ่องกงหรือเกาหลี
และภาพยนตร์ไทย เป็นต้น ซึ่งมีบริษัทผู้ถือลิขสิทธิ์ภาพยนตร์ดังกล่าวนอกเหนือจาก CVDI
และถือว่าเป็นคู่แข่งของบริษัทอยู่ 7 รายหลักคือ บจ. ไร้ท์พิจเจอร์ บจ. ไรท์ บียอน บจ.
แคทาลิสท์ อัลลายแอนท์ ประเทศไทย บจ.แปซิฟิค มาร์เก็ตติ้ง แอนด์ เอ็นเตอร์เทนเม้นท์
บจ.แมงป่อง บจ.เจ-บิ๊คส์ ฟิล์ม และ บจ.ยูไนเต็ด โฮมเอ็นเตอร์เทนเมนท์
ซึ่งบริษัทเหล่านี้ต่างก็เป็นผู้ประกอบการชั้นนำในประเทศทั้งสิ้น

สภาวะของธุรกิจประเภทนี้จะขึ้นอยู่กับความนิยมของผู้บริโภคต่อภาพยนตร์เรื่องนั้นๆ
ซึ่งมักจะสอดคล้องกับคุณภาพของการสร้างภาพยนตร์ของแต่ละบริษัทผู้สร้างด้วย เช่น
ภาพยนตร์จากเครือเมเจอร์ในฮอลลีวู้ด จะเป็นที่ยอมรับว่ามีมาตรฐานในการสร้างที่ดีที่สุด
อย่างไรก็ตามสินค้าละเมิดลิขสิทธิ์จะเป็นตัวที่มีผลกระทบต่อบริษัทผู้ถือลิขสิทธิ์เป็นอย่างมาก
โดยเฉพาะอย่างยิ่งในปัจจุบัน ภาพยนตร์ที่ได้รับความนิยมมาก
ก็จะมีสินค้าละเมิดลิขสิทธิ์ออกมาจำหน่ายมากเช่นกัน ถึงแม้บริษัท
และภาครัฐได้ร่วมมือกันปราบปรามอย่างจริงจังแล้วก็ตาม แต่ก็ยังไม่เป็นผลดีเท่าที่ควร
ซึ่งถ้าหากผู้บริโภคยังไม่เปลี่ยนทัศนคติในการสนับสนุนสินค้าละเมิดลิขสิทธิ์ ซึ่งคุณภาพก็ด้อยกว่า
เพียงแต่

ขายราคาต่ำกว่าเพราะไม่ต้องจ่ายค่าสิทธิ์ให้ถูกต้องนั่นเอง
บริษัทผู้ถือลิขสิทธิ์ทุกแห่งก็คงประสบปัญหาหนักในการสร้างความเจริญเติบโตให้กับธุรกิจของตนเอง

ภายใต้สถานะการณ์ที่ต้องต่อสู้กับสินค้าละเมิดลิขสิทธิ์ ซึ่งมีปัจจัยนอกเหนือการควบคุมของบริษัท คือ
พฤติกรรมของผู้บริโภค และนโยบายของรัฐบาลด้านกฎหมายป้องกันการละเมิดลิขสิทธิ์ที่เกี่ยวข้อง
รวมทั้งการบังคับใช้กฎหมาย สิ่งที่บริษัททำได้คือ พยายามปรับปรุงผลิตภัณฑ์
และราคาให้สนองตอบกับความต้องการของลูกค้าได้มากที่สุด โดยการสรรหาภาพยนตร์ที่ตลาด
และลูกค้าต้องการ โดยตัดภาพยนตร์ที่ไม่ได้รับความนิยมออกไป
แต่ก็ยังคงความหลากหลายของประเภทของภาพยนตร์ไว้เช่นเดิม
ซึ่งนอกจากจะทำให้ผู้บริโภคสามารถเลือกชมภาพยนตร์ที่มีทั้งภาพ
และเสียงในระดับคุณภาพสูงได้มากขึ้นแล้ว
ยังเป็นการช่วยให้ผู้ประกอบการศูนย์เช่าต่างๆสามารถดำเนินกิจการได้ดีขึ้น
ด้วยความหลากหลายและคุณภาพของภาพยนตร์ลิขสิทธิ์จากบริษัทดังกล่าว

โดยภาพรวมของธุรกิจนี้ยังมีโอกาสเติบโตได้อีก เนื่องจากในปัจจุบัน การส่งเสริมจากภาครัฐ
ในฐานะผู้ควบคุมการละเมิดลิขสิทธิ์มีการปราบปรามที่เข้มงวด และจริงจังมากขึ้น
นอกเหนือไปจากการพิจารณาสินค้าซีดี เป็นสินค้าควบคุม
การออกมาตรการตั้งรางวัลนำจับและชี้เบาะแส การควบคุมการนำเข้าเครื่องจักรผลิตซีดี
การควบคุมการผลิต และการควบคุมการจำหน่าย
ที่ได้มีการกำหนดให้ผู้จำหน่ายจะต้องมาขึ้นทะเบียนพาณิชย์กับกรมพัฒนาธุรกิจการค้า
โดยมีเจ้าของลิขสิทธิ์ให้การรับรองการเป็นผู้จำหน่าย มีการดำเนินการเอาผิดกับเจ้าของอาคาร
และศูนย์การค้า โดยทางการจะส่งเจ้าหน้าที่ออกไปตรวจสอบการจำหน่ายในอาคาร
และศูนย์การค้าต่างๆ ที่เป็นเป้าหมาย เช่น พันธุ์ทิพย์พลาซ่า มาบุญครอง ศูนย์การค้าตะวันนา
เซียร์รังสิต ฟิวเจอร์พาร์ครังสิต ซีคอนสแควร์ เสรีเซ็นเตอร์ บ้านหม้อ และคลองถม เป็นต้น แล้ว

นอกจากนี้ทางกรมทรัพย์สินทางปัญญา ได้ร่วมมือกับกองบังคับการสืบสวนสอบสวนคดีเศรษฐกิจ
กองบัญชาการตำรวจนครบาล (สศก.) จัดตั้งชุดปฏิบัติการปราบปรามสินค้าละเมิดลิขสิทธิ์พิเศษขึ้น
โดยใช้ชื่อว่า “ชุดจรยุทธ์” ซึ่งเป็นชุดที่จัดตั้งขึ้นมาเพิ่มเติมจากชุดไตรภาคี
ที่เฝ้าระวังการละเมิดลิขสิทธิ์ตามเขตพื้นที่ยุทธศาสตร์ เพื่อออกตระเวนตรวจ
และล่อซื้อสินค้าละเมิดลิขสิทธิ์
ทั้งในและนอกเขตพื้นที่ยุทธศาสตร์ที่ภาครัฐร่วมกับเอกชนกำหนดให้เป็นพื้นที่ปลอดการละเมิดทรัพย์สินทางปัญญาในกรุงเทพฯ
7 พื้นที่ เช่น พัฒน์พงศ์ ตะวันนา สุขุมวิท บ้านหม้อ สะพานเหล็ก พันธุ์ทิพย์พลาซ่า และ เซียร์รังสิต
และในต่างจังหวัด 4 จังหวัด คือ ภูเก็ต สงขลา เชียงใหม่ และชลบุรี
ซึ่งกรณีที่มีการจัดตั้งชุดจรยุทธ์ขึ้นมาเพิ่มเติมจากชุดไตรภาคีที่ได้กล่าวข้างต้นแล้วนั้น
เพื่อแก้ไขปัญหาเจ้าของลิขสิทธิ์ไม่ให้ความร่วมมือกับภาครัฐในการจับกุมผู้ละเมิดลิขสิทธิ์
และอ้างว่าไม่มีเจ้าหน้าที่ตำรวจเข้าจับกุม
และจากนี้ไปชุดจรยุทธ์จะพร้อมปฏิบัติหน้าที่ทุกวันเพื่อแก้ไขปัญหาดังกล่าว
และทางรัฐก็ได้ให้ความมั่นใจว่ามาตรการต่างๆ ที่ออกมานี้ จะทำให้สินค้าละเมิดลิขสิทธิ์ลดลง
ระบบมาเฟียที่เข้าไปคุมการขายต่างๆ จะหมดไป
และคนจะหันมาทำธุรกิจที่ถูกต้องตามกฎหมายมากขึ้น

แต่อย่างไรก็ตามการสนับสนุนจากประชาชนในฐานะผู้บริโภคก็เป็นสิ่งที่สำคัญเช่นกัน
โดยการเปลี่ยนพฤติกรรมหันมาสนับสนุนสินค้าที่มีลิขสิทธิ์ถูกต้อง
อีกทั้งตัวบริษัทผู้ถือลิขสิทธิ์ในฐานะผู้สนองความต้องการของผู้บริโภคก็ต้องมีการพัฒนาสินค้าทั้งในด้าน
คุณภาพ และความหลากหลาย ด้วยราคาที่เป็นธรรมอย่างต่อเนื่องด้วย
จึงจะทำให้การแก้ไขปัญหาประสบความสำเร็จ

3.2.3 การจัดหาผลิตภัณฑ์หรือบริการ

-   CVDI ประกอบธุรกิจโดยการจัดหาผลิตภัณฑ์เพื่อจัดจำหน่ายต่อ โดยผลิตภัณฑ์ของ CVDI
    จะประกอบด้วยลิขสิทธิ์ภาพยนตร์ซึ่งจะจัดจำหน่ายพร้อมภาพยนตร์วีดีโอซีดี และดีวีดี

-   ผลิตภัณฑ์ที่สำคัญที่สุดของ CVDI คือลิขสิทธิ์ภาพยนตร์
    ซึ่งก่อนจะติดต่อกับต่างประเทศเพื่อขอซื้อลิขสิทธิ์ CVDI
    จะพิจารณาจากคุณภาพของภาพยนตร์ที่ผู้สร้างในแต่ละค่ายดำเนินการสร้างก่อนว่ามีจำนวนภาพยนตร์ที่มีชื่อเสียงสร้างออกมาในจำนวนที่เหมาะสมคุ้มกับการลงทุนหรือไม่
    หากคุ้มกับการลงทุนจึงจะดำเนินการติดต่อขอซื้อลิขสิทธิ์ ซึ่งภาพยนตร์ที่มีชื่อเสียงส่วนใหญ่ CVDI
    จะเป็นเจ้าของลิขสิทธิ์แต่ผู้เดียวในประเทศไทย โดยแหล่งที่มาของลิขสิทธิ์ส่วนใหญ่
    จะเป็นภาพยนตร์ฮอลลีวู้ดของเครือเมเจอร์กรุ๊ปจากประเทศสหรัฐอเมริกา
    ส่วนภาพยนตร์จีนของ เอชเค ทีวีบี จะมาจากฮ่องกง

-   ในปี 2547 CVDI เป็นผู้ถือลิขสิทธิ์ภาพยนตร์ฮอลลีวู้ดในเครือเมเจอร์กรุ๊ป
    ประเทศสหรัฐอเมริกา ภาพยนตร์จีนของ เอชเค ทีวีบี ฮ่องกง
    ภาพยนตร์ของค่ายอิสระจากอเมริกา ภาพยนตร์จีนม้วนเดียวจบจากฮ่องกง ภาพยนตร์ไทย
    ภาพยนตร์เกาหลี เป็นต้น ซึ่งประกอบด้วยผู้สร้างชั้นนำ ดังนี้

+----------------------------------------+-----------------------------+
| สตูดิโอ                                  | บริษัทผู้สร้าง                   |
+----------------------------------------+-----------------------------+
| COLUMBIA TRISTAR HOME ENTERTAINMENT    | COLUMBIA PICTURES           |
|                                        |                             |
| (ปี 2548 เปลี่ยนชื่อเป็น SONY PICTURES HOME  | TRISTAR PICTURES            |
| ENTERTAINMENT)                         |                             |
+----------------------------------------+-----------------------------+
| BUENA VISTA HOME ENTERTAINMENT         | WALT DISNEY HOME            |
|                                        | ENTERTAINMENT               |
|                                        |                             |
|                                        | TOUCHSTONE HOME VIDEO       |
|                                        |                             |
|                                        | HOLLYWOOD PICTURES HOME     |
|                                        | VIDEO                       |
+----------------------------------------+-----------------------------+
| TWENTIETH CENTURY FOX HOME             | TWENTIETH CENTURY FOX       |
| ENTERTAINMENT                          |                             |
|                                        | MGM/UA HOME ENTERTAINMENT   |
+----------------------------------------+-----------------------------+
| WARNER HOME VIDEO (ไม่ได้ต่อสัญญาในปี 2547) | WARNER BROS.                |
+----------------------------------------+-----------------------------+
| TVBI                                   | HK-TVB HONG KONG            |
+----------------------------------------+-----------------------------+

ถึงแม้ว่า CVDI จะไม่ได้ต่อสัญญาลิขสิทธิ์ภาพยนตร์ค่าย WARNER HOME VIDEO ในปี 2547 ก็ตาม
แต่ CVDI เองยังคงเชื่อมั่นว่าจะจัดการกับผลกระทบที่จะเกิดขึ้นได้ โดยการเพิ่มจำนวนหนัง VCD
ราคาถูกจากค่าย Major ที่เหลืออยู่ให้มากขึ้น ได้แก่ ค่าย COLUMBIA TRISTAR HOME
ENTERTAINMENT ค่าย BUENA VISTA HOME ENTERTAINMENT และค่าย TWENTIETH
CENTURY FOX HOME ENTERTAINMENT
เนื่องจากกลยุทธ์ด้านราคาเป็นปัจจัยหลักที่จะส่งผลให้รายได้ของบริษัท เพิ่มขึ้น
โดยการดึงส่วนแบ่งตลาดจากสินค้าละเมิดลิขสิทธิ์ และเป็นกลยุทธ์ที่บริษัท นำมาปรับใช้
และประสบความสำเร็จมาเป็นระยะเวลาต่อเนื่องตั้งแต่ปี 2545 เป็นต้นมา

หากพิจารณาเฉพาะยอดขายของค่ายหนังที่เหลืออยู่จำนวน 3 ค่าย ได้แก่ COLUMBIA TRISTAR
HOME ENTERTAINMENT BUENA VISTA HOME ENTERTAINMENT และ TWENTIETH CENTURY
FOX HOME ENTERTAINMENT นั้น จะเห็นได้ว่า
บริษัทสามารถกระตุ้นยอดขายของค่ายดังกล่าวให้เพิ่มขึ้นจากปีก่อน ได้ถึง 78.6 ล้านบาท
คิดเป็นร้อยละ 12 หรือเพิ่มขึ้น 0.7 ล้านแผ่น คิดเป็นร้อยละ 13

และในปี 2547 บริษัท ได้รับรางวัลเกียรติยศจากค่าย BUENA VISTA HOME ENTERTAINMENT
ถึง 3 รางวัล ได้แก่ (1) รางวัล “Best New Title Growth 2003”
ผู้แทนจำหน่ายที่มีศักยภาพดีเยี่ยมในด้านยอดขายภาพยนตร์ใหม่ (2) รางวัล “Best Overall
Catalogue Growth 2003” ผู้แทนจำหน่ายที่มีศักยภาพดีเยี่ยมในด้านยอดขายภาพยนตร์
ที่เคยออกวางจำหน่ายแล้ว และ (3) รางวัล “2003 Best Licensee Asia”
ผู้แทนจำหน่ายยอดเยี่ยมแห่งเอเชีย ประจำปี 2003 ซึ่งรางวัลนี้ บริษัทได้รับเป็นครั้งที่สอง
หลังจากที่เคยได้รับมาแล้วในปี 2540

นอกจากนี้ ยังได้รับรางวัลผู้แทนจำหน่ายยอดเยี่ยม แห่งภาคพื้นเอเชีย แปซิฟิค (2003 Asia
Licensee Of The Year) จากค่าย COLUMBIA TRISTAR HOME ENTERTAINMENT อีกด้วย

-   โดยลิขสิทธิ์หลักของบริษัท มีสาระสำคัญของสัญญา ดังนี้

1.  ลิขสิทธิ์ของเครือเมเจอร์กรุ๊ป มีอายุสัญญา 1-3 ปี
    สามารถต่อสัญญาได้เมื่อหมดอายุของสัญญาเดิม เงื่อนไขที่สำคัญของสัญญาคือ
    บริษัทต้องทำรายได้ในภาพยนตร์แต่ละเรื่องให้มีมูลค่าไม่ต่ำกว่ามูลค่าที่กำหนดไว้ในสัญญา
    โดยที่ผ่านมาบริษัทสามารถทำรายได้ได้ตามเงื่อนไขของสัญญา
    และลิขสิทธิ์ส่วนใหญ่ของเครือเมเจอร์กรุ๊ป บริษัทได้ลิขสิทธิ์แต่เพียงผู้เดียวในประเทศไทย

2.  ลิขสิทธิ์ของ ทีวีบี ฮ่องกง มีอายุสัญญา 1 ปี สามารถต่อสัญญาได้ทุกๆ ปี
    มีเงื่อนไขที่สำคัญของสัญญาคือ
    กำหนดให้บริษัททำรายได้ในแต่ละปีให้มีมูลค่าไม่ต่ำกว่าที่ระบุไว้ในสัญญา
    ซึ่งโดยปกติบริษัทสามารถทำรายได้ได้ตามที่กำหนดไว้ในสัญญาเสมอมา
    ส่งผลให้บริษัทได้ลิขสิทธิ์แต่เพียงผู้เดียวในประเทศไทย
    ดังนั้นการต่อสัญญาจึงสามารถกระทำได้โดยง่าย
    ประกอบกับบริษัทได้ติดต่อทำธุรกิจกับเจ้าของลิขสิทธิ์มาเป็นเวลานานพอสมควร
    และบริษัทเจ้าของลิขสิทธิ์มีนโยบายจำหน่ายลิขสิทธิ์มากกว่าที่จะเข้ามาดำเนินการเองในประเทศไทย

    -   เมื่อ CVDI ได้เป็นเจ้าของลิขสิทธิ์แต่เพียงผู้เดียวในประเทศไทยแล้ว
        จึงสามารถนำภาพยนตร์ที่ได้ลิขสิทธิ์มาอัดลงสื่อออกจำหน่ายได้
        โดยผลิตภัณฑ์ซึ่งในปัจจุบันได้รับความนิยมมากที่สุดคือ วีดีโอซีดี
        เนื่องจากมีขนาดเล็กสะดวกในการพกพา ประกอบกับเครื่องเล่นวีดีโอซีดีมีราคาถูกลง
        และคุณภาพความคมชัดของภาพใกล้เคียงกับภาพยนตร์วีดีโอ
        นอกจากนี้ผลิตภัณฑ์วีดีโอซีดีมีราคาถูกกว่าภาพยนตร์วีดีโอ
        จึงมีลูกค้าที่สนใจผลิตภัณฑ์ชนิดนี้เป็นจำนวนมาก

-สำหรับวีดีโอซีดีนั้น CVDI ได้ว่าจ้างการผลิตวีดีโอซีดีจากบริษัทอื่นภายนอก
ซึ่งมีจำนวนหลายรายภายในประเทศ และในปัจจุบัน CVDI ได้ติดต่อผู้รับจ้างผลิตวีดีโอซีดีอยู่ประมาณ
3 ราย โดยการจ้างผลิตวีดีโอซีดีดังกล่าวไม่ได้ทำสัญญาซื้อขายระยะยาว (Long-term
contract) แต่ใช้วิธีออกใบสั่งซื้อแทน

-ส่วนดีวีดี บริษัทใช้วิธีการจัดหาผลิตภัณฑ์ดังกล่าวโดยใช้วิธีสั่งซื้อโดยตรงจากต่างประเทศ

แต่อย่างไรก็ตาม ในช่วงปลายปี 2547 บริษัทได้เริ่มใช้วิธีการจัดหาผลิตภัณฑ์
โดยการว่าจ้างการผลิตดีวีดีจากบริษัทอื่นภายนอก
ซึ่งเป็นรายที่ได้รับอนุญาตจากสตูดิโอเจ้าของลิขสิทธิ์ จำนวน 1 รายในประเทศ
และการจ้างผลิตดีวีดีดังกล่าวไม่ได้ทำสัญญาซื้อขายระยะยาว (Long-term contract)
แต่ใช้วิธีออกใบสั่งซื้อแทน

3.2.4 งานที่ยังไม่ได้ส่งมอบ

-ไม่มี-